Den danske Gullkysten

Den danske Gullkysten var de koloniene som Danmark-Norge kontrollerte på Gullkysten ved Guineabukta i Afrika, i det som utgjør dagens sørøstlige Ghana. Området ble kolonisert av den dansk-norske flåte, først under indirekte styre av handelskompaniet Vestindisk-guineisk Kompagni og senere som en kronkoloni av kongeriket Danmark-Norge.

Danmark solgte i 1850 sine fem danske gullkystbosetninger og fort til Storbritannia og de ble deretter innlemmet i den britiske Gullkysten.

Historie
Fra 1674 til 1755 ble bosetningene styrt av Vestindisk-guineisk Kompagni.

Salg
Handelsfortene ble tilbudt Storbritannia flere ganger før det i 1849 kom i stand avtale om salg mellom de to landene. Den 31. desember 1849 ble en traktat om overdragelse av handelsfortene for  pund undertegnet. Salget omfattet også kanoner og lagre ved fortene. Det britiske Underhuset godkjente salgstraktaten 19. juli 1850. Den 11. september 1850 ratifiserte de to statene avtalen samtidig som Storbritannia betalte for kjøpet.Nørregaard 1934, s. 409.

Før formalitetene var kommet i orden fant overdragelsen av fortene sted. Christiansborg ble, som det første av handelsfortene, overlatt til britene 6. mars 1850. Deretter overtok Storbritannia fort etter fort, inntil Prøvestenen, som det siste, ble overført 30. mars 1850.Nørregaard 1934, s. 410. 

Festninger og bosetninger
Hovedfort
De følgende fort var i Danmarks eie frem til de ble solgt til Storbritannia i 1850.

 Sted i Ghana Navn Grunnlagt/Okkupert Avstått Merknader Accra  Christiansborg 1658  1850 Først erobret fra svenskene i 1658. Okkupert mellom 1680 og 1682 av portugisere. Solgt til Storbritannia i 1850. Old Ningo  Fredensborg 1734  1850 Solgt til Storbritannia i 1850. Keta  Prinsensten 1784 1850 Solgt til Storbritannia i 1850. Ada  Kongensten 1783  1850 Solgt til Storbritannia i 1850. Teshie  Augustaborg 1787  1850 Solgt til Storbritannia i 1850.

Midlertidige eide fort og handelssteder
Bortsett fra disse hovedfestningene var flere festninger og handelssteder midlertidig holdt av Danmark-Norge.

 Sted i Ghana Navn Grunnlagt/Okkupert Avstått Merknader Cape Coast  Carlsborg 1658  1664 Tatt fra svenskene i 1658. Erobret av britene i 1664. Amanful Frederiksborg 1659  1685  Cong Cong Heights 1659  1661 

 Fotnoter 

 Referanser 

 Litteratur 
Nørregaard, Georg: «Englands Køb af de danske Besiddelser i Ostindien og Afrika 1845 og 1850», Historisk Tidsskrift, bind 10. rekke, 3, 1934, s. 335–412. Digitalisert versjon fra tidsskrift.dk
 Closing the Books: Governor Edward Carstensen on Danish Guinea, 1842-50. Oversatt fra dansk av Tove Storsveen. Accra, Ghana: Sub-Saharan Publishers, 2010.

 Eksterne lenker 
 Artikkel om den danske gullkysten under Napoleonskrigene
 WorldStatesmen- Ghana

Kategori:Ghanas historie
Kategori:Tidligere kolonier i Afrika
Kategori:Tidligere danske kolonier
Kategori:Den europeiske koloniseringen av Afrika
Kategori:Vest-Afrikas historie
Kategori:Stater og territorier etablert i 1658
Kategori:Stater og territorier opphørt i 1850
Kategori:Britisk Vest-Afrika
Kategori:Slavehandel